JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisrael mõistab hukka Venemaa sõjakuriteod
Antisemitism kasvab Suurbritannias
Iisrael on üks suurimaid relvatarnijaid
Iisraeli valitsus on esindanud varem
ettevaatlikku joont Venemaa sissetungisõja suhtes Ukrainasse
ja vähemalt peaminister Naftali Bennett on püüdnud vältida
Venemaa otsest hukkamõistmist.
Kaks ülejäänud valitsuse liiget,
välisminister Yair Lapid ja kaitseminister Benny Gantz
ei paista eriti hoolivat peaministri küsitavast delikaatsusest,
vaid on teinud vägagi karme avaldusi,
mis on seotud otseselt Venemaa sooritatud sõjakuritegudega.
Kaitseminister Gantz ütles otse, et Iisrael mõistab karmilt hukka
Vene armee sooritatud massimõrvad tsiviilelanikkonna seas,
ja hoolimata Venemaa hoiatustest, jätkab ka sõjalisi rünnakuid
Süürias asuvate Iraani Revolutsiooni- kaardi sõjaliste objektide pihta.
Iisraeli armee jätkab endiselt kontakte Vene armeega
ja teavitab rünnakutest ette,
et Venemaa võiks oma võimalikud relvajõud piirkonnast eemale viia.
See on juba aastaid kehtinud töötav praktika.
Valitsevat ja ilmselget ebakõla Iisraeli valitsuse sees
kasvatas lahkmeel selle suhtes, kuidas valitsus suhtub eelmainitud,
Vene armee sooritatud sõjakuritegudesse
Kiievi lähedal asuvas Bucha linnas.
Välisminister Yair Lapid,
kes peab end riigi tõeliseks peaministriks, kuigi ebaametlikult,
ütles nädala eest pühapäeval, et on võimatu jääda ükskõikseks
pärast seda, kui Vene armee taandus Kiievi piirkonnast
ja maailmale paljastusid seal sooritatud julmused.
Tsiviilelanikkonna tahtlik ja süstemaatiline hukkamine
on sõjakuritegu ja mõistame selle karmilt hukka.
Lapidi avaldusega ühines ka kaitseminister Gantz,
kes ütles Armeeraadiole, et tegu on tõelise sõjakuriteoga.
"Isegi sõjas peame tagama,
et järgime lahinguis moraaliks nimetatud väärtusi.
Alati on kahetsusväärne, et sõjas hukkub süütuid tsiviilelanikke,
kuid on selge mõrv, kui neid tapetakse sõja osana,"
ütles kaitseminister Gantz.
Valitsuse rahandusminister,
Venemaa-meelsena tuntud Avi Lieberman
keeldus ühinemast nende avaldustega ja tõdes,
et Iisrael peaks tegelema eelkõige oma riigi vastu suunatud ohtudega,
mitte kritiseerima Venemaad.
Iraani Välisministeeriumi esindaja sõnul vastutab USA
Viini tuumakõneluste venimise ja hetkel nende katkemise eest,
kuigi lepingu sõlmimine olevat väga lähedal.
Lahtiseid küsimusi on vaid kaks ja nende puhul ootab Iraan,
et USA teeb kiiresti poliitilise otsuse.
Iraan ei naase enam Viini kõnelustele millekski muuks,
kui vaid tuumalepet viimistlema ja aktsepteerima.
Omamoodi ähvarduseks võib pidada Iraani esindaja avaldust,
mille järgi pall on nüüd USA väljakul ja Iraan kaua enam ei oota.
Iisraeli parlamendi Knesseti välis- ja kaitsekomisjon
plaanib juba rahvusliku hädaolukorra väljakuulutamist
pidevalt kasvava terroritegevuse tõttu.
Selle taga on Iraan, kes püüab nii moslemite püha ramadaanikuu ajal
Iisraeli ja palestiinlaste vahel vägivalda õhutada.
Viimaste nädalate ajal
on palestiinlaste algatatud terrorirünnakute tagajärjel hukkunud
tosinkond iisraellast, nii sõdureid, politseinikke kui tsiviilelanikke
ja rünnakute tempo on kasvamas.
Armee on kutsunud reservist välja tuhandeid sõdureid
erinevatesse tulipunktidesse nii kaitsma kodanikke
kui ära hoidma terrorirakkude pääsu Iisraeli territooriumile.
Erioperatsioone tehakse iga päev
ja nende abil on õnnestunud ära hoida juba tosinkond rünnakukatset.
Samas plaanib valitsus uuendada
terrorismiga seotud seadusi ja määrusi,
et karistusi veelgi karmistada.
Valitsus visandab ka lisaeelarvet,
tõhustamaks armee ja kõigi julgeoleku eest vastutavate vägede tegevust.
Londoni Kings College'is läbiviidud suures antisemitismi uurivas raportis
jõuti murettekitavate tulemusteni
brittide arvamustes ja käitumises riigi juudi vähemuse suhtes,
ning laiemas tervikus ka Iisraeli riigi suhtes.
Uurimuse järgi on 8 kümnest Briti juudist
kohanud viimase aasta jooksul ahistamist, süüdistusi,
ähvardamist ja hirmutamist, ning isegi füüsilist vägivalda.
Uurimus tehti pärast Iisraeli ja Hamasi mullukevadist konflikti,
ehk umbes aasta eest.
Raport tõdes, et ca neljandik britte usub,
et Iisraeli riik kohtleb palestiinlasi umbes samamoodi
nagu natsid kohtlesid 2. Maailmasõja ajal juute.
See on omakorda viinud selleni, et ligi pooled briti juutidest
ei julge enam näidata avalikkuses oma juudiusu väliseid tunnusmärke.
Antisemitism pole levinud ainult juutide füüsilisse kohtlemisse,
vaid seda levitatakse ka eriliste marssidega tänavail,
ülikoolilinnakuis, internetis, töökohtades, koolides
ja isegi haiglates.
Inglismaa juudi organisatsioonid süüdistavad ka riigi kohtuorganeid,
kelle ülesandeks oleks antisemiidid kriminaalvastutusele võtta.
Ühendused ongi mures, et nende nägemuse järgi pole politsei ja kohtud
antisemitismiga seotud juhtumites eriti aktiivsed.
Iisraelis muretsetakse üha enam selle pärast,
et ÜRO allorgani Inimõiguste Nõukogu õigusekspert,
itaallanna Francesca Albanese
on võrrelnud 2. Maailmasõja aegset holokausti
Iisraeli riigi loomisega.
Palestiinlased võtsid kasutusele termini 'nakba' 1947. a pärast seda,
kui ÜRO kuulutas välja
toonase Briti mandaadipiirkonna jagamise juudi- ja araabiariigiks.
Selle tulemusel kolis tollasest mandaadipiirkonnast
ümbritsevatesse araabiamaadesse pool miljonit inimest,
kuigi Iisrael kuulutas välja iseseisvuse alles pool aastat hiljem
ega mõjutanud kuidagi mainitud emigratsiooni.
Iisrael on karmilt hukka mõistnud Francesca Albanese nimetamise
UNHRC Palestiina alade inimõigusolukorra erivolinikuks
just eelmainitud põhjusel.
Iisraeli suursaadik Genfis Meirav Shahar tõdeski,
et Iisraelil pole mingit alust oodata
objektiivset ja professionaalset kohtlemist aktivistilt,
kes edendab jultunud laimu ja kaitseb juudi rahvusriigi hävitamist faktides.
Nii rääkis suursaadik Meirav Shahar.
Juba aastaid on Euroopa Liidus suhtutud kriitiliselt
Palestiina omavalitsuse koostatud õpikutesse seetõttu,
et need on olnud sisu poolest ajalooliselt moonutatud, vaenulikud
ja jõuliselt juudivastased.
Liit on viimaseil aastail neisse ebakohtadesse korduvalt sekkunud,
ähvardades rahalist toetust õppematerjalidele vähendada
ja isegi lõpetada.
Mahmoud Abbasi valitsus lubaski juba 2017. a
viia õppematerjalide sisu vastavusse EL nõudmistega,
mistõttu EL jätkas rahalist toetust.
Õpikuid kontrolliti seejärel uuesti
ja uurimiskomisjon tõdes veidi üllatunult,
et nende sisu oli küll kohendatud, kuid endisest halvemas suunas.
IMPACT-SE ühenduse uurimuses,
mis käsitles mitmeid tuhandeid lehekülgi palestiinlaste õppematerjale,
leiti selgelt, et õpikud sisaldavad otsest vägivalda, märtrite imetlust
ja juutide vihkamist õhutavat materjali.
Seetõttu otsustasid Liidu ametnikud
esialgu külmutada kogu rahastuse õppematerjalidele.
Riikideväline Stockholmi Rahvus- vaheline Rahuuuringute Instituut
SIPRI avaldab igal aastal raporteid,
kus käsitletakse muuhulgas rahvusvahelist relvamüüki.
Märtsis avaldatud raporti järgi
on Iisrael olnud viimasel viiel aastal maailma 10. relvatarnija,
kuigi selle osalus kogu maailma relvamüügis on olnud vaid 2,4 %.
Viis valdkonna juhtriiki olid USA, Venemaa, Prantsusmaa, Hiina
ja Saksamaa, kelle osa hõlmas ca 77 % kogu relvaveost.
Iisrael oli ka üsna suur relvakaupade ostjariik,
kelle suurimad hanked keskendusid USA-le,
lennukitele ja kaitsetarvikutele, ning samas ka Saksamaale,
kes on müünud Iisraelile kaasaegseimaid allveelaevu.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee